
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Δημόσιας δασικής στη θέση Μεσελικ 
Κοινότητας Λιμνιας Ν. Καβάλας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 


Βέροιας (Ν. Ημαθίας)». 2 

ΑΠΟΦΑΣΕΙΣ 

Τροποποίηση του ρυμοτομικού σχεδίου Περιστεριού Αττικής στο 
Ο.Τ. 429.;. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2526 (1) 

Κήρυξη αναδασωτέας έκτασης Δημόσιας δασικής στη θέση Μεαελικ 
Κοινότητας Λιμνιας Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν.3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το 
Ν.Δ.532/70 για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν.998/79 «περί προστασίας των δασών κ.λ,π.» 
και ειδικότερα: 

α) Τον άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, αποφασί¬ 
ζουμε: 

Κηρύσσουμε αναδασωτέα με σκοπό την αποκατάσταση της βλάστη¬ 
σης με φυσική ή τεχνική αναδάσωση η οποία καταστράφηκε από πυρκα¬ 
γιά που εξεράγη στης 28.8.92 και προστασία της από κάθε άλλη επέμ¬ 
βαση, τη δημόσια δασική έκταση εμβαδού 11,850 στρ. που βρίσκεται 
στη θέση Μεσελικ κοινότητας Λιμνιας και προσδιορίζεται από τα στοι¬ 
χεία 1, 2, 3, 4, 5, 6, 7, 8, 9, 10, 11, 1 κάι έχει όρια: 

Ανατολικά: Δημόσιο δάσος. 

Δυτικά: Δημόσιο δάσος. 

Βόρεια: Κορυφογραμμή. 

Νότια: Δημόσιο δάσος, όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλοι, 4 Αυγούστου 1992 

Ο Νομάρχης 
Α. ΠΑΡΤΑΛΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Βέροιας (Ν. 

Ημαθίας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «περί καθορισμού 
ανωτάτου αυντελεατού δομήσεως κ.λ.π.» (Α’ 58). 

2. Τις διατάξεις του Π.Δ.470/1979 «περί μετασχηματισμού των 
συντελεστών δομήσεων εις εμβαδά κατά την εφαρμογή του Ν.880/ 
1979» (Α' 138) όπως τροποποιήθηκε με το από 19.6.1987 Π.Δ. (Δ' 
592). 

3. Τις διατάξεις του Π.Δ.510/1979 «περί ρυθμίσεως θεμάτων με¬ 
ταφοράς συντελεστού δομήσεως κατά τον Ν.880/1979» (Α’ 154), 
όπως τροποποιήθηκε με το υπ’ αριθμόν 367/1987 Π.Δ. (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «καθορισμός αρ¬ 
μοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 33204/30.8.1991 αίτηση του Σανοπούλου θεοφάνους. 

7. Την 96/1992 γνωμοδότηση του Κεντρικού Συμβουλίου Χωροτα¬ 
ξίας Οικισμού και Περιφάλλοντος. 

8. Την 32691/18.3.1992 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλοντος Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε: 

α) Με το από 7.3.1990 Π.Δ. (Δ' 169) από το βαρυνόμενο ακίνητο 
που βρίσκεται εντός του ρυμοτομικού σχεδίου Δήμου Θεσσαλονίκης (Ν. 
Θεσσαλονίκης), επί της οδού Ικτίνου 16 για το οποίο έχει εκδοθεί ο 
3157/1991 σχετικός τίτλος δικαιώματος μεταφοράς συντελεστή δό¬ 
μησης στο όνομα Σανόπουλου Θεοφάνη. 

β) Με το από 3.8.1990 Π.Δ. (Δ' 455) από το βαρυνόμενο ακίνητο 
που βρίσκεται εντός του ρυμοτομικού σχεδίου του Δήμου Μυτιλήνης (Ν. 
Λέσβου) επί των οδών Κομνηνάκη και Ανωνύμων για το οποίο έχει εκ¬ 


δοθεί ο 3033/1991 σχετικός τίτλος δικαιώματος μεταφοράς συντελε¬ 
στή δόμησης στο όνομα Σανόπουλου Θεοφάνη. 

Σε άλλο ακίνητο (ωφελούμενο) που βρίσκεται εντός του ρυμοτομικού 
σχεδίου του Δήμου Βέροιας (Ν. Ημαθίας) και επί της οδού Κομνηνών 
(Ο.Τ. 530), φερόμενο ως ιδιοκτησία Σανόπουλου Θεοφάνη, όπως το 
ωφελούμενο ακίνητο φαίνεται με στοιχεία Δ, Π, Ρ, Σ, Τ, Δ, στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
79692/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 293,70 τ.μ. που αντιστοιχεί σε 85,656 τ.μ. 
από το πρώτο βαρυνόμενο ακίνητο και σε 15,35 τ.μ. από το δεύτερο 
βαρυνόμενο ακίνητο. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 816,55 τ.μ. 

β) Ποσοστό κάλυψης: 40%. 
γ) Συντελεστής δόμησης: 1,5596. 

δ) Μέγιστο επιτρεπόμενο ύψος του ανεγερθησομένου κτιρίου: Δέκα 
πέντε μέτρα και ογδόντα πέντε εκατοστά του μέτρου (15,85 μ.) και δύο 
μέτρα (2,00 μ.) το ύψος της στέγης. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 76692/1992 πράξη τον *«ι που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνονται οι3157/1991 και 3033/1991 ονομαστικοί τίτλοι δι¬ 
καιώματος μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡΑΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οίκ. 17100/1203 (3) 

Τροποποίηση του ρυμοτομικού σχεδίου Περιστεριού Αττικής στο Ο.Τ. 

429. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 7. 

2. Τις διατάξεις του Α.Ν.314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/86 Π.Δ/τος (ΦΕΚ 70/Α). 

4. Την υπ’ αριθ. 561/22.11.1990 γνωμοδότηση του Δημοτικού 
Συμβουλίου Περιστεριού. 


5. Την υπ’ αριθ. 26/92 (θέμα 13ο) γνωμοδότηση του Συμβουλίου 
ΧΟΠ του Νομού Δυτ. Αττικής, αποφασίζεται: 

Άρθρο Ιο 

Εγκρίνεται η τροποποίηση του ρυμοτομικού σχεδίου Περιστεριού με 
τον καθορισμό «χώρου κτιρίου πολλαπλών χρήσεων» στο με τα στοιχεία 
ΑΒΓΔΑ τμήμα του Ο.Τ. 429 και όπως φαίνεται στο σχετικό πρωτό¬ 
τυπο σχεδιάγραμμα σε κλίμακα 1:500 που έχει θεωρηθεί από την Δ/ 
ντή της Δ/νσης Πολεοδομίας Δυτ. Αττικής, συνοπτικό του αντίτυπο θα 
δημοσιευθεί στην εφημερίδα της Κυβέρνησης, με αυτή την απόφαση. 

Άρθρο 2ο 

Η ισχύς αυτής της απόφασης ισχύει από την ημερομηνία δημοσίευ¬ 
σής της στήν εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 8 Σεπτεμβρίου 1992 

Ο Νομάρχης 
Αθ. ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





